Epokë e re në Kombet e Bashkuara: Ban Ki Mun premton reforma
Organizata borëtore dhe udhëheqja e saj në fillim të mandatit të zotit Ban Ki Moon
Koreanojugori Ban Ki-moon, u bë muajin kaluar sekretari i tetë i përgjithshëm i Kombeve të Bashkuara. Zoti Ban është tani në krye të një organizate, që gjatë viteve të fundit ka kaluar nëpër disa skandale, por që gjerësisht konsiderohet si e pazëvendësueshme në një botë gjithnjë e më të ndërvarur. Korrespondenti ynë, Peter Heinlein, i hedh një vështrim organizatës borëtore dhe udhëheqjes së saj në fillim të mandatit të zotit Ban. Zoti Ban ka premtuar reforma në OKB. Nën drejtimin e para-ardhësit të tij, Kofi Annan, OKB-ja është akuzuar si e paefektshme, jofunksionale dhe, në disa raste, e korruptuar. tha zoti Ban në fjalimin me rastin e marrjes së detyrës. Megjithëse imazhi i organizatës u dëmtua disi gjatë drejtimit të zotit Annan, ndikimi dhe shtrirja e saj u rrit. Nga fundi i mandatit dhjetëvjeçar të zotit Annan,OKB-ja luajti rol udhëheqës në misione paqeruajtëse dhe të ndihmave në raste fatkeqësish. Për më tepër - karizmatik dhe energjik - zoti Annan e ngriti emrin e organizatës. Ai konsiderohej si një lloj i veçantë kryediplomati botëror që ndërmjetësonte në mosmarrëveshjet ndërkombëtare dhe vendoste norma globale. Por zoti Ban tha se do të ndiqte një rrugë të ndryshme: të premtonte më pak dhe të jepte më shumë rezultate. , tha zoti Ban. Disa diplomatë e kosideruan këtë koment si kritikë për zotin Annan. Lee Fienstein, vëzhgues i kahershëm i Kombeve të Bashkuara, thotë se zoti Ban është më pak i prirur me një stil më shumë prej administratori. Objektiv i tij i parë u bë burokracia e vjetëruar e OKB-së. Duke vepruar me shpejtësi, u kërkoi të gjithë drejtuesve kryesorë të sektorëve të jepnin dorëheqje. Pastaj i paraqiti Asamblesë së Përgjithshme një plan për ristrukturimin e departamentit më masiv, atij të misioneve paqeruajtëse. Ai tha se do të priste deri në miratimin e planit të tij për plotësimin e posteve të larta drejtuese me shefa të rinj. Kjo e vë atë në mes të një grindjeje të fortë ndërmjet vendeve që kontribuojnë më shumë në buxhetin e OKB-së, dhe vendeve të varfra që kanë shumicën e votave në Asamblenë e Përgjithshme. Vendet e pasura e konsiderojnë aftësinë e zotit Ban për të kryer reforma burokratike si një provë e efektshmërisë së tij. Por ky plan ristrukturues ka zemëruar shumë vende në zhvillim, që i kosiderojnë reformat si një rrugë për të hequr nga duart e tyre atë pak pushtet që kanë, për të ndikuar në politikat e Kombeve të Bashkuara. Ata kanë kërcënuar ta vonojnë planin pa afat, duke shfrytëzuar një strategji zvarritjeje pa fund. Ambasadori i Izraelit pranë OKB-së, Dan Gillerman, e quajti reagimin e vendeve të botës në zhvillim si kujtesë e realitetit për sekretarin e përgjithshëm. “ Vëzhguesit bien dakord që kujdesi do të jetë një nga virtytet e epokës së Ban Ki-moonit në OKB. Për shkak të kundërshtimeve kokëforta ndaj reformës dhe kompleksitetit të zonave të tensionuara si Darfuri apo Koreja e Veriut, ndryshimet, edhe nëse ndodhin, pritet të jenë të ngadalshme e graduale. //rd//